News Update: สโมสรแมนยูเนื้อหอม ‘แอปเปิล’ และ ‘เบ็คแฮม’ สนใจซื้อ คาดดีลไม่ต่ำกว่า 1.7 แสนล้านบาท - FINNOMENA
หลังการประกาศขายสโมสร ‘แมนเชสเตอร์ ยูไนเต็ด’ ของตระกูลเกลเซอร์ สื่อข่าวต่างประเทศรายงานว่า ทั้งยักษ์ใหญ่ด้านเทคโนโลยีอย่าง ‘แอปเปิล’ และ ‘เดวิด เบ็คแฮม’ ตำนานนักเตะของแมนยู ต่างแสดงความสนใจที่จะซื้อสโมสรนี้
25 พ.ย. 2565

หลังการประกาศขายสโมสร ‘แมนเชสเตอร์ ยูไนเต็ด’ ของตระกูลเกลเซอร์ สื่อข่าวต่างประเทศรายงานว่า ทั้งยักษ์ใหญ่ด้านเทคโนโลยีอย่าง ‘แอปเปิล’ และ ‘เดวิด เบ็คแฮม’ ตำนานนักเตะของแมนยู ต่างแสดงความสนใจที่จะซื้อสโมสรนี้
วันนี้ (25 พ.ย.) สื่ออังกฤษ ‘เดลี่สตาร์’ รายงานว่า แอปเปิลอาจสนใจซื้อแมนฯยูไนเต็ดในราคา 5,800 ล้านปอนด์ หรือ ประมาณ 251,076 ล้านบาท ซึ่งก่อนหน้านี้แอปเปิลไม่เคยเป็นเจ้าของทีมกีฬารายใหญ่มาก่อน กระทั่งพบโอกาสจากทีมดังจึงทำให้แอปเปิลเกิดความสนใจ
อย่างไรก็ตาม แอปเปิลและเจ้าของสโมสรแมนฯยู ยังไม่ได้แสดงความเห็นใดต่อประเด็นนี้
ขณะที่สื่อมวลชนหลายสำนักในประเทศอังกฤษ รายงานว่า ‘เดวิด เบ็คแฮม’ ตำนานนักเตะของแมนฯ ยูไนเต็ด และทีมชาติอังกฤษ เริ่มเปิดเจรจาเพื่อเทคโอเวอร์สโมสรปีศาจแดงแล้ว โดยเบ็คแฮม ไม่สามารถซื้อสโมสรได้ด้วยตัวเอง แต่จะร่วมกับกลุ่มทุนเพื่อซื้อสโมสร
ข้อตกลงที่อาจเกิดขึ้น เกือบจะกลายเป็นการซื้อสโมสรฟุตบอลที่แพงที่สุดในประวัติศาสตร์ ซึ่งคาดกันว่ามูลค่าของ แมนเชสเตอร์ ยูไนเต็ด หากมีการทำธุรกรรมซื้อขายกันจริงๆ อาจไม่ต่ำกว่า 4,000 ล้านปอนด์ หรือประมาณ 1.7 แสนล้านบาท
ปัญหาสำคัญที่ผู้ซื้อแมนยูต้องเผชิญคือ ‘สนามโอลด์ แทร็ฟฟอร์ด’ ที่ต้องการการปรับปรุงมานานแล้ว ซึ่งคาดว่าการซ่อมแซมจะมีค่าใช้จ่ายสูงถึง 1,500 ล้านปอนด์
อ้างอิง:
https://www.prachachat.net/world-news/news-1129426 
https://mgronline.com/sport/detail/9650000112004 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
News Update
เดวิด เบ็คแฮม
แมนยู
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA